L'Ajuntament de Llíria publica l'Oferta d'Ocupació Pública 2017
03 de Gener de 2018

El Consistori de Llíria ha fet pública la seua Oferta d'Ocupació Pública (OEP) de 2017, que preveu cobrir 10 places en la plantilla municipal. L'anunci de la convocatòria es va publicar en l'edició del passat 29 de desembre  del Butlletí Oficial de la Província de València. Esta OEP és la més important dels últims anys i va ser aprovada per unanimitat en la Mesa General de Negociació.

De les 10 places convocades, un 60% seran cobertes per promoció interna i el 40% restant eixiran a torn lliure. Esta relació de llocs de treball atén a distints servicis municipals, des d'administració general, passant per seguretat ciutadana, o a la part tècnica de l'ajuntament.

Llocs a cobrir

\-Promoció interna: 1 arquitecte tècnic, 2 oficials de Policia Local i 3 administratius.

\-Torn lliure: 1 delineant, 2 auxiliars administratius i 1 agent de Policia Local.